projecte-aina/catalan_government_crawling huggingface dataset:
Tant si es ratifica l'acord de retirada del Regne Unit de la UE com si no hi ha acord, les persones que estiguin realitzant una estada de mobilitat al Regne Unit gràcies al programa Erasmus+ quan es produeixi el Brexit podran continuar aquesta estada com estava previst.
Aquesta mesura també s'aplica a les accions iniciades abans d'aquesta data en què participin persones o entitats del Regne Unit.
Així queda recollit en el reglament 2019/499 del Parlament Europeu i del Consell, de 25 de març de 2019, adoptat per evitar la interrupció dels projectes Erasmus+ en curs en cas d'una sortida sense acord.
Aquest reglament cobreix les estades de mobilitat per motius d'aprenentatge finançades pel programa Erasmus+, això és:
Aquestes mesures s'aplicaran fins que s'hagin completat totes les activitats de mobilitat que hagin començat abans que el Regne Unit abandoni la UE.
El reglament no abraça les activitats de mobilitat que comencin a partir de la data de retirada del Regne Unit de la UE.
Molts projectes de cooperació europea tenen un coordinador o socis del Regne Unit.
En cas d'acord, els projectes es continuaran finançant fins a la data de la seva conclusió d'acord amb els compromisos adoptats.
En el cas de no acord, i fins al 31 de desembre de 2019, les entitats establertes al Regne Unit podran seguir essent elegibles i podran seguir rebent fons europeus en virtut de compromisos adquirits abans de la data de retirada.
Aquesta possibilitat resta condicionada al fet que el Regne Unit continuï complint les seves obligacions financeres amb càrrec al pressupost de la UE per a 2019 i segueixi permetent els controls i les auditories estipulades.
L'aplicació efectiva d'aquestes mesures, en el cas de no acord, resta pendent de l'aprovació definitiva d'un reglament comunitari específic (proposta de reglament horitzontal de contingència).
La URV coordina el projecte INDECIS, cofinançat per la Unió Europea.
El projecte, que va ser posat en marxa al setembre del 2017 i que té tres anys de durada, té la finalitat de prestar serveis sobre el canvi climàtic en diferents sectors.
El projecte, finançat mitjançant l'Horizon 2020 per l'European Research Area for Climate Services (ERA4CS), una ERA-NET iniciada per JPI Climate, tracta d'afrontar els reptes del canvi climàtic com, per exemple, els efectes de la sequera en l'agricultura; la més gran mortalitat per extrems de temperatura; l'impacte en el turisme de neu o com afecta les energies renovables.
El projecte, coordinat per l'investigador del Centre en Canvi Climàtic, C3, Enric Aguilar, integra els treballs de 16 grups de recerca de 12 països.
Així, investigadors de Bèlgica, Espanya, Finlàndia, França, Itàlia, Irlanda, els Països Baixos, Portugal, el Regne Unit, la República Txeca, Suècia i Romania investigaran com encaixar millor els efectes de la variabilitat climàtica que actualment afecta fortament Europa.
INDECIS proporcionarà un enfocament integrat per produir un conjunt d'índex climàtics rellevants dirigits a l'agricultura, reducció del risc de desastres, energia, salut, aigua, i turisme.
Per fer-ho possible, el projecte inventariarà i catalogarà un conjunts de dades existents de pluja, temperatura, velocitat del vent i durada del sol, crearà noves bases de dades i desenvoluparà nous mètodes i eines per garantir la seva qualitat i homogeneïtat.
També hi col·laboren el Grup de Recerca d'Anàlisi Territorial i Estudis Turístics (GRATET) i el Grup de Recerca en Comunicació ASTERISC que participaran en el desenvolupament dels serveis climàtics específics pels diferents sectors d'activitat i en la generació de l'estratègia de disseminació dels propis serveis climàtics i els resultats del projecte.
De l'Estat espanyol, hi participen l'Agència Estatal de Meteorologia (AEMET), el Centre Nacional de Supercomputació (BSC), l'Institut Pirenaic d'Ecologia (IPE/CSIC) i l'Institut d'Hidràulica Ambiental de la Universitat de Cantàbria.
El projecte IOT4Industry, finançat pel programa d'innovació i recerca de la Unió Europea Horizon 2020, té com a objectiu donar suport al creixement i la competitivitat de la UE a través del desenvolupament d'una nova cadena de valor industrial intersectorial basada en la integració i l'ús de la Internet de les coses (IoT) en els components que integren els processos de fabricació, a través de la col·laboració transfronterera entre pimes i actors operant en l'àmbit de R+D+I provinents del sector de les TIC i de la indústria manufacturera avançada.
L'objectiu general d'aquesta convocatòria és millorar la productivitat, la rendibilitat i les capacitats d'innovació de les pimes europees operant en els sectors esmentats, permetent el seu accés a la tecnologia capdavantera que la Internet de les coses (IoT) proporciona.
També busca accelerar l'accés al mercat a nous productes i serveis que ofereixen les pimes tecnològiques, reforçant la innovació i el creixement a Europa.
La convocatòria, doncs, es centra en l'aplicació de tecnologies IoT (Big Data, Intel·ligència artificial i seguretat digital) en màquines, robots, eines de fabricació, processos industrials i fàbriques en general.
Els projectes reuniran almenys una entitat representant del IoT (oferta tecnològica) i una altra entitat representant de la indústria (demanda).
Almenys una d'aquestes entitats ha de ser una pime europea.
També ha d'incloure la participació d'entitats provinents d'almenys dos regions NUTS diferents.
S'espera que els projectes siguin innovadors i demostrin que la integració i l'aplicació de les tecnologies IoT pot millorar la competitivitat del mercat de les pimes implicades.
Han d'exhibir, doncs, una aplicació industrial clara que impliqui un client/usuari final.
La convocatòria donarà suport a tres tipus d'accions determinades:
Dirigits a empreses que tinguin una idea del projecte previst amb una finalitat explícita, però que necessitin analitzar els aspectes tècnics, els problemes de propietat intel·lectual, l'estudi del disseny i la viabilitat.
Aquest instrument compta amb una contribució financera màxima de fins a 25.000 € per beneficiari (pime) i 50.000 € per projecte.
Serà destinat a les empreses que ja han realitzat un estudi de viabilitat i necessiten desenvolupar un prototip, centrant-se en el disseny de prototips, miniaturització i proves.
Aquest instrument compta amb una contribució financera màxima de fins a 45.000 € per beneficiari (pime) i 90.000 € per projecte.
Dirigit a empreses que ja han desenvolupat i provat un prototip, però que han de demostrar la seva eficiència a gran escala i en un entorn real.
Aquest instrument compta amb una contribució financera màxima de fins a 60.000 € per beneficiari (pime) i 120.000 € per projecte.
El Programa TIC Cambres anuncia la convocatòria d'ajuts públics per la incorporació de les TIC.
L'objectiu de la convocatòria és la concessió d'ajuts a les empreses de la demarcació de la Cambra de Comerç de Barcelona, posant a la seva disposició els serveis de diagnòstic i implementació de les TIC.
Aquesta actuació ha de comportar la incorporació sistemàtica de les TIC a l'activitat habitual de les empreses, situant-les així com a element clau de la seva estratègia, tot millorant la seva productivitat i competitivitat.
Els potencials beneficiaris són pimes, micropimes i autònoms de la demarcació de la Cambra de Comerç de Barcelona.
Els ajuts estan cofinançats en un 50% pel programa FEDER.
Pressupost: 893.200€ (2.800€ màxim per empresa) | Data límit: 03/06/2019
El Ministerio de Economia y Empresa ha fet pública la convocatòria d'ajuts per a l'extensió de la cobertura de les xarxes d'Accés de Nova Generació (NGA) a zones sense cobertura actual ni prevista, mitjançant xarxes d'accés d'alta velocitat (100 Mbps o superior en sentit descendent).
L'objectiu que persegueix aquesta convocatòria és el d'accelerar l'extensió de la cobertura de les xarxes públiques de comunicacions electròniques capaces de proporcionar serveis de banda ampla d'alta velocitat i de molt alta velocitat a les zones sense cobertura actual ni prevista en els pròxims anys, el que permetrà millorar la funcionalitat i la qualitat dels serveis digitals i amb això augmentar el benestar i la qualitat de vida dels ciutadans, contribuint a l'èxit d'un model de creixement sostenible.
Aquesta convocatòria va adreçada a persones jurídiques pertanyents al sector privat, que ostentin la condició d'operador degudament habilitat.
El Programa d'extensió de la banda ampla de nova generació està cofinançat amb el Programa Operatiu Pluriregional del Fons Europeu de Desenvolupament Regional (FEDER) (2014-2020)
L'Acord del Consell Rector del Centre de la Propietat Forestal ha aprovat dos convocatòries d'ajuts a la gestió forestal sostenible en finques de titularitat privada per a l'any 2019:
Convocatòria per a proporcionar els ajuts corresponents a la redacció i revisió dels instruments d'ordenació forestal (IOF)
L'import màxim total que es podrà atorgar a una mateixa persona beneficiària és de 25.000,00 euros.
Convocatòria d'ajuts corresponents a la millora de la xarxa viària per a la gestió dels boscos i a les actuacions silvícoles de millora i generació de cicles ecosistèmics
Pel que fa a la millora de la xarxa viària forestal:
En referència a les actuacions silvícoles de millora:
Per a la millora de la xarxa viària per a la gestió dels boscos es distribuiran 701.754,39 euros i per a les actuacions silvícoles de millora i generació de cicles ecosistèmics se'n distribuiran 2.198.602,63.
L'import màxim total que es podrà atorgar a una mateixa persona beneficiària és de 15.000,00 euros per a la secció d'actuacions silvícoles de millora o 20.000,00 euros en el cas que se sol·liciti i sigui subvencionable algun concepte de la secció de millora de la xarxa viària forestal.
L'objectiu principal de la licitació és la creació d'un fòrum únic que representi als productors europeus d'algues, incloent-hi tots els agents del sector (consumidors i productors).
Aquest fòrum tindria com a tasques la resolució de problemes relatius a les polítiques públiques i la superació de les del mercat que hi ha pels productors d'algues.
Alguns dels problemes del sector és que les polítiques existents aborden principalment els biocombustibles tradicionals o el complex marc legislatiu que regula el sector.
Aquesta licitació està finançada amb fons europeus a través del programa Horizon2020.
El Copernicus Masters és un concurs internacional que atorga premis a solucions innovadores, aplicacions i conceptes comercials destacats que utilitzen dades d'observació de la Terra per tal de resoldre importants reptes socials i comercials.
L'espai d'innovació AZO va llançar el Copernicus Masters l'any 2011 en nom de l'Agència Espacial Europea (ESA) i amb l'ampli suport de socis de primer nivell mundial com a part de la seva missió de fomentar l'ús dels serveis que ofereix el Copernicus per part dels usuaris.
El Copernicus Masters ha esdevingut una plataforma que promou respostes als reptes globals.
Els projectes guanyadors en edicions anteriors han ofert solucions revolucionàries en els camps de l'agricultura, l'energia, la salut i el transport digital, entre d'altres.
Com a part del programa d'incubació empresarial de l'ESA (a l'ESA BIC Bavaria), l'AZO també ha promogut la innovació en àrees que ja configuren el futur com ho són l'Internet de les coses, la indústria 4.0, les ciutats intel·ligents o les energies renovables.
L'objectiu del concurs és que els participants resolguin un dels vuit reptes proposats per mitjà de l'ús de dades d'observació de la Terra.
Els reptes són molt variats i abasten àrees molt diverses que van des de l'agricultura intel·ligent fins al finançament sostenible, per posar un exemple.
Cada repte tindrà un guanyador seleccionat per un grup d'experts.
A més, un guanyador global de la competició, el Copernicus Master, serà seleccionat entre els guanyadors de tots els desafiaments.
El concurs no només inclou premis en metàl·lic sinó que també premia als participants seleccionats amb programes d'incubació d'empreses, coaching, suport tècnic, accés a les instal·lacions de proves, desenvolupament de prototips, publicitat, suport al màrqueting, accés a experts i accés a oportunitats de finançament públic.
La Agencia Estatal de Investigación convoca els ajuts, inclosos dins del Programa Estatal de I+D+i Orientada a los Retos de la Sociedad amb l'objectiu de finançar la participació d'equips espanyols en projectes de recerca col·laborativa transnacional en el context de l'Espai Europeu de Recerca, és a dir, cofinançats amb el programa H2020.
Els ajuts pretenen donar suport a projectes d'investigació de dimensió europea o internacional, finançant la part espanyola de projectes i programes d'investigació multilaterals i col·laboratius que hagin concorregut amb èxit a convocatòries europees o internacionals conjuntes en què participa el Ministerio de Ciencia, Innovación y Universidades en àrees temàtiques específiques i que demostrin excel·lència científica i un valor afegit de la col·laboració internacional a l'hora d'enfrontar-se als reptes de la societat.
Poden presentar-se a la convocatòria:
La Comissió Europea ha previst un número important d'accions per tal de desplegar els serveis C-ITS a Europa.
Aquestes sigles fan referència al "Sistema Cooperatiu de Transport Intel·ligent" i representen la connexió digital entre conductors i entre conductors i els principals organismes que treballen entorn el trànsit.
Els resultats esperats d'aquest sistema C-ITS són la millora de la seguretat viària, l'eficiència del trànsit i el confort del conductor, ajudant al conductor a prendre la millor decisió tot adaptant-se a la situació del trànsit.
La funció principal del contractista serà implementar i operar de forma integral les següents autoritats:
a) Una autoritat de certificació bàsica de la UE pel C-ITS.
b) Una autoritat de matriculació.
c) Una autoritat d'autorització seguint els documents de certificació i les polítiques de seguretat del CCMS de la UE.
Aquesta licitació està finançada pel programa Horizon 2020.
El programa Interreg Europe publica la present convocatòria adreçada a totes les autoritats de gestió i organismes públics responsables de la política de desenvolupament local o regional que estiguin interessades en rebre assessorament a través d'un procés d'avaluació d'experts ( peer review) coordinat des de la Plataforma d'Aprenentatge de Polítiques ( Policy Learning Platform ).
L'objectiu de la convocatòria és, doncs, proporcionar assessorament i consells pràctics als organismes públics i autoritats de gestió per a l'aplicació de les seves polítiques i programes per mitjà de l'intercanvi amb experts en política pública i d'altres professionals provinents de diferents regions.
La Plataforma convidarà a un nombre determinat d'experts d'altres regions a la regió d'acollida per tal d'examinar el context territorial i realitzar les recomanacions pertinents basades en la seva prèvia experiència.
En general, la visita in situ tindrà una durada aproximada de dos dies i consistirà en l'anàlisi de la situació regional, la discussió dels diversos enfocaments, la proposta de solucions i la confecció d'un llistat de tasques i el seu respectiu seguiment.
La Plataforma cobrirà les despeses del viatge i l'allotjament dels experts i professionals pertinents.
La regió d'acollida s'haurà de fer càrrec dels aspectes organitzatius de la visita i els costos d'aquests.
Les despeses de càtering i traducció aniran a càrrec de la plataforma, si s'escau.
El Departament de Treball, Afers Socials i Famílies ha obert la convocatòria de subvencions destinades a entitats sense ànim de lucre que vulguin desenvolupar el Programa de mesures actives d'inserció laboral per a les persones beneficiàries de la Renda Garantida de Ciutadania (en endavant RGC).
L'objectiu de la convocatòria és la posada en marxa d'accions formatives que permetin incrementar el grau d'ocupabilitat i la inserció laboral de col·lectius amb especial risc social i amb necessitats de competències bàsiques.
La convocatòria va adreçada a les entitats privades amb personalitat jurídica pròpia, sense ànim de lucre i amb àmbit d'actuació a Catalunya, que tinguin experiència en la realització d'accions d'inserció laboral per a col·lectius en risc o situació d'exclusió social.
L'import màxim destinat a la concessió d'aquestes subvencions és de 7,3 milions d'euros, distribuïts de la següent manera: 5.840.000 euros per al 2019 i 1.460.000 euros per al 2020.
També se'n fa una distribució comarcal en funció del nombre d'expedients vigents d'RGC.
Les actuacions previstes en aquesta Resolució són elegibles a través del Programa operatiu del Fons Social Europeu de Catalunya (2014-2020), amb un cofinançament del 50%.
L'objectiu de l 'EU Student eCard és facilitar, simplificar i millorar la qualitat de la mobilitat dels estudiants a tot Europa.
Aquesta iniciativa d'innovació social digital s'emmarca en la Resolució que el Parlament Europeu va adoptar el 12 d'abril del 2016, segons la qual es va encomanar a la Comissió la creació d'una targeta electrònica per als estudiants europeus.
El Pla d'acció per a l'educació digital estableix la visió que "per a l'any 2025 tots els estudiants de mobilitat Erasmus+ haurien de poder reconèixer automàticament la seva identitat nacional i la seva condició d'estudiant en tots els estats membres de la UE, inclòs l'accés als serveis del campus en arribar a l'estranger".
L'objectiu de la convocatòria de propostes és, doncs, donar suport a la mobilitat transfronterera dels estudiants mitjançant el desenvolupament de solucions basades en la reutilització del sistema europeu de reconeixement d'identitats electròniques (eiDAS eiD) i, si s'escau, en altres instruments del CEF (Connecting Europe Facility) com ara l' eSignature, l' eDelivery i la traducció automàtica.
Les propostes haurien d'estar orientades a les següents solucions:
Aquestes propostes haurien d'estar enllaçades i integrades, en la mesura del que sigui possible, amb el treball dels projectes Erasmus +, com ara l'European Student Card, Erasmus Without Paper i EMREX.
L'objectiu és també ampliar l'ús del sistema europeu de reconeixement d'identitats electròniques a aquelles universitats que encara no l'utilitzen.
Aquesta licitació pretén obtenir una sèrie d'estudis que ajudin a la Comissió Europea a prendre millors decisions, ja que els hi permetrà tenir una sèrie de dades, evidències i conclusions de rellevància.
Els estudis realitzats ajudaran al disseny i implementació dels programes i polítiques de la UE als camps estudiats (educació, formació, recerca, innovació, joventut, esport i cultura).
Els estudis ajudaran a la implementació de l'agenda política de la UE.
Aquesta licitació està finançada pel programa Erasmus+.
El projecte CreaInnovation persegueix ajudar les micro, petites i mitjanes empreses (d'ara en endavant mpimes) a desenvolupar nous productes i/o serveis innovadors sostenibles a través de mètodes i processos creatius.
Es tracta d'un projecte europeu finançat pel programa Interreg MED i gestionat per un consorci format per 9 organitzacions provinents de 9 països, entre les quals la Cambra Oficial de Comerç, Indústria, Serveis i Navegació de Barcelona.
Amb aquesta convocatòria és vol seleccionar les 8 empreses que participaran, de forma gratuïta, a les activitats del projecte CreaInnovation.
Les empreses seleccionades participaran a tallers de creativitat a nivell local i/o transnacional per desenvolupar idees empresarials innovadores que condueixin a nous productes i/o serveis sostenibles i/o nous procediments/processos interns més eficients.
Els tallers, a part d'incloure els representants de les mpimes, també inclouran experts en creativitat, estudiants universitaris, experts en innovació, experts en gestió i experts en sostenibilitat.
L'objectiu de cada taller serà generar almenys una nova idea de negoci que sigui sostenible en termes econòmics, socials i ambientals.
Els tallers tindran una durada indicativa d'entre 1/2 a 2 dies, i es desenvoluparan des de l'abril del 2019 al març del 2020.
Per poder ser elegible, l'entitat ha de ser considerada com una empresa verda, o almenys ha de complir algun d'aquests requisits: les seves pràctiques i/o activitats diàries, el problema que volen resoldre, el projecte innovador en què desitgen treballar durant el taller de creativitat, o un altre aspecte rellevant de l'empresa, ha de ser considerat com a verd.
La seu fiscal de les mpimes ha d'estar localitzada a una de les regions elegibles de l'Estat espanyol, concretament a Andalusia, Aragó, Catalunya, Balears, Comunitat Valenciana, Murcia, Ceuta i Melilla.
La selecció d'empreses es realitzarà per ordre de recepció de sol·licituds.
No obstant això, es donarà prioritat a les empreses de zones rurals i a les mpimes que puguin aportar 5 empleats als tallers nacionals.
Enviar el formulari de sol·licitud abans del 28/05/2019 al correu electrònic [EMAIL]
WORTH és un projecte de partenariat que pretén afavorir les col·laboracions transnacionals entre aquella gent amb idees innovadores i creatives i les empreses del sector.
El projecte està centrat en productes de disseny: mobles, joieria, roba, accessoris, etc.
L'objectiu principal del projecte és desenvolupar aquelles idees innovadores, a través d'un viver d'empreses, per tal de que acabin sent un producte atractiu pel mercat o per empreses del sector.
Les idees seleccionades rebran un programa incubadora valorat en 60.000 euros:
- participació en dos esdeveniments internacionals relacionats amb el disseny
Per participar, el partenariat ha de constar de dos o tres socis amb perfils diferents:
- Dissenyadors: professionals autònoms, laboratoris de disseny, startups
- Empreses tecnològiques: innovadors, laboratoris tècnics, startups
Els socis han de ser de mínim dos països participants al programa.
El projecte WORTH està finançat pel programa COSME.
Pressupost: 60.000€ per disseny guanyador | Data límit: 31/10/2019
La Cámara de Comercio, Industria, Servicios y Navegación de España, conjuntament amb la Cambra de Barcelona, han posat en marxa el Plan Internacional de Promoción amb la intenció de donar suport a la internacionalització, al creixement de les exportacions espanyoles i a l'increment de la competitivitat i a la diversificació dels mercats de destí.
Aquesta convocatòria en concret vol promoure la participació de pimes i autònoms catalans a la Fira Analytica Lab Johannesburg 2019, una fira que se celebrarà del 6 al 14 de juliol a la ciutat sud-africana i que estarà centrada en la tecnologia de laboratori i la biotecnologia.
Allà s'hi trobaran científics, empresaris i clients d'arreu del món.
La convocatòria va dirigida a empreses catalanes que es dediquin prioritàriament als sectors de laboratori, malgrat s'estudiarà la viabilitat d'empreses procedents d'altres camps.
Les actuacions del pla van dirigides a empreses potencialment exportadores o a aquelles ja consolidades que vulguin millorar la seva penetració als mercats.
L'ajut compren les despeses següents:
Paral·lelament a l'ajut que pugui rebre l'empresa, aquesta gaudirà d'una sèrie de serveis proporcionats per la Cambra de Comerç de Barcelona amb un pressupost de 8.800€.
Aquests corresponen a un acompanyament tècnic que proporcionarà els mitjans necessaris per tal d'internacionalitzar l'empresa en qüestió.
La quantia total de l'ajuda corresponent al FEDER és del 40% de l'import elegible de les despeses indicades i el 60% restant serà aportat per l'empresa beneficiària.
Pressupost: 33.900€ (amb un import màxim de 5.020€ per empresa) | Data límit: 09/05/2019